62020CJ0230_INF
Hotărârea Curții (Camera a opta) din 20 mai 2021 –BTA Baltic Insurance Company
(Cauza C‑230/20) (
1
)
„Trimitere preliminară – Regulamentul (CEE) nr. 2913/92 – Codul vamal comunitar – Articolul 195 – Articolul 232 alineatul (1) litera (a) – Articolul 221 alineatul (3) – Tariful vamal comun – Recuperarea valorii datoriei vamale – Comunicarea valorii taxelor către debitor – Termen de prescripție – Chemare în garanție îndreptată împotriva garantului – Executare silită în vederea plății – Termen rezonabil”
1.
Uniunea vamală – Nașterea și recuperarea unei datorii vamale – Garanția pentru plata unei datorii vamale – Comunicare către debitor a cuantumului taxelor într‑un termen de trei ani de la data nașterii datoriei vamale – Noțiunea de debitor – Garant care constituie garanția pentru plata datoriei vamale – Excludere – Termen de prescripție – Aplicabilitate – Lipsă
[Regulamentul nr. 2913/92 al Consiliului, astfel cum a fost modificat prin Regulamentul nr. 1186/2009, art. 195 și art. 221 alin. (1) și (3)]
(a se vedea punctele 35-38 și dispozitiv 1)
2.
Uniunea vamală – Nașterea și recuperarea unei datorii vamale – Obligația statelor membre de a se folosi de toate opțiunile pe care le au în conformitate cu legislația în vigoare pentru a asigura plata taxelor – Domeniu de aplicare – Executare silită – Chemare în garanție îndreptată împotriva garantului – Includere
[Regulamentul nr. 2913/92 al Consiliului, astfel cum a fost modificat prin Regulamentul nr. 1186/2009, art. 232 alin. (1) lit. (a) primul și al doilea paragraf]
(a se vedea punctele 42 și 43 și dispozitiv 2)
3.
Dreptul Uniunii Europene – Principii – Securitate juridică – Domeniu de aplicare – Recuperarea unei datorii vamale – Chemare în garanție îndreptată împotriva garantului – Respectarea unui termen de prescripție rezonabil
(Regulamentul nr. 2913/92 al Consiliului, astfel cum a fost modificat prin Regulamentul nr. 1186/2009)
(a se vedea punctele 47 și 48 și dispozitiv 3)
Dispozitivul
1)
Articolul 195 din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar, astfel cum a fost modificat prin Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale, trebuie interpretat în sensul că garantul unei datorii vamale vizat la acest articol nu poate fi calificat drept „debitor”, în sensul articolului 221 alineatul (3) din Regulamentul nr. 2913/92, astfel cum a fost modificat prin Regulamentul nr. 1186/2009, și, prin urmare, nu i se poate aplica termenul de prescripție de trei ani de la data la care a luat naștere datoria vamală, prevăzut de această dispoziție.
2)
Articolul 232 alineatul (1) litera (a) din Regulamentul nr. 2913/92, astfel cum a fost modificat prin Regulamentul nr. 1186/2009, trebuie interpretat în sensul că obligația statelor membre, prevăzută de această dispoziție, de a se folosi de toate opțiunile pe care le au în conformitate cu legislația în vigoare pentru a obține plata taxelor se aplică nu numai debitorului, ci și garantului și acesta poate fi considerat, prin urmare, în temeiul articolului 232 alineatul (1) litera (a), ca fiind persoana împotriva căreia se îndreaptă executarea silită și care este supusă reglementărilor statului membru, inclusiv cele referitoare la termene, în materie de executare.
3)
Regula care decurge din principiul securității juridice, potrivit căreia trebuie respectat un termen de prescripție rezonabil, trebuie interpretată în sensul că se aplică acțiunii introduse împotriva garantului pentru a asigura recuperarea unei datorii vamale.
(
1
)	JO C 255, 3.8.2020.